Likumprojekts

**Grozījumi** [**Čeku loterijas likumā**](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums)

Izdarīt [Čeku loterijas likumā](https://likumi.lv/ta/id/241275-fizisko-personu-mantiska-stavokla-un-nedeklareto-ienakumu-deklaresanas-likums) (Latvijas Vēstnesis, 2018, 225. nr.) šādus grozījumus:

1.  1. pantā:

papildināt 1. punktu pēc vārdiem "Valsts ieņēmumu dienestā reģistrēta kvīts" ar vārdiem "maksāšanai izsniegts dokuments (rēķins) par preci vai pakalpojumu, kas samaksāts, izmantojot bankas pārskaitījumu";

papildināt pantu ar 13. un 14. punktu šādā redakcijā:

"13) **nozares čeks** – reģistrēts čeks, ko izsniedzis nodokļu maksātājs, kura pamatdarbības veids saskaņā ar NACE kodu atbilst nozarei, kuru Valsts ieņēmumu dienests izvēlas, ņemot vērā valsts nodokļu nomaksas veicināšanas prioritātes;

14) **tematiskais ceturksnis** – gada ceturksnis, kura laikā reģistrē konkrētas nozares čekus."

2. Papildināt 3. panta pirmo daļu ar 16. punktu šādā redakcijā:

"16) vienu mēnesi pirms tematiskā ceturkšņa sākuma čeku loterijas tīmekļvietnē publicē nozares, kurām atbilst nozares čeki."

3.  6. pantā:

izteikt septīto daļu šādā redakcijā:

"(7) Spēlētājs, reģistrējot čeku loterijas tīmekļvietnē šā likuma nosacījumiem atbilstošus čekus, reģistrācijas veidlapā norāda sava mobilā tālruņa numuru, unikālo kases aparāta, hibrīda kases aparāta, kases sistēmas, specializētās ierīces vai iekārtas numuru, čeka numuru, čeka datumu, čeka summu, nodokļu maksātāja reģistrācijas kodu un, ja reģistrē rēķinu, veic atzīmi par rēķina samaksu ar bankas pārskaitījumu. Reģistrējot čeku, spēlētājs veic atzīmi par piekrišanu piedalīties izlozē, kurā ir iespēja laimēt papildu balvas.";

izteikt devīto daļu šādā redakcijā:

"(9) Mēneša izlozē var laimēt vienu naudas balvu 10 000 *euro* vērtībā, trīs naudas balvas 5000 *euro* vērtībā, trīs naudas balvas 500 *euro* vērtībā un 35 naudas balvas 100 *euro* vērtībā.";

papildināt pantu ar 9.1, 9.2 un 9.3daļu šādā redakcijā:

"(91) Mēneša balvas 10 000 *euro* vērtībā, 5000 *euro* vērtībā un 100 *euro* vērtībā izlozē nepiedalās nozares čeki.

(92) Mēneša balvas 500 *euro* vērtībā izlozē piedalās tikai nozares čeki.

(93) Mēneša balvas 10 000 *euro* vērtībā, 5000 *euro* vērtībā un 100 *euro* vērtībā izlozē pēc šāda principa:

1) 70 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura pamatdarbības veids (saskaņā ar informāciju, ko nodokļu maksātājs sniedzis Valsts ieņēmumu dienestam par uzņēmuma pamatdarbības veidu) ir saistīts ar pakalpojumu sniegšanu atbilstoši Valsts ieņēmumu dienesta pieņemtajai klasifikācijai;

2) 30 % laimējušo čeku izlozē no loterijā reģistrētajiem čekiem, kurus izsniedzis Latvijā reģistrēts nodokļu maksātājs, kura pamatdarbības veids (saskaņā ar informāciju, ko nodokļu maksātājs sniedzis Valsts ieņēmumu dienestam par uzņēmuma pamatdarbības veidu) ir saistīts ar preču ražošanu vai tirdzniecību atbilstoši Valsts ieņēmumu dienesta pieņemtajai klasifikācijai.";

izteikt desmitās daļas 1. un 2. punktu šādā redakcijā:

"1) ierodoties Valsts ieņēmumu dienesta klientu apkalpošanas centrā un uzrādot gada izlozei virzītā čeka oriģinālu, bet, ja gada izlozei virzīts rēķins, – arī dokumentu (papīra formā), kas apliecina rēķina samaksu ar bankas pārskaitījumu;

2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā gada izlozei virzīto čeku skenētā veidā, bet, ja gada izlozei virzīts rēķins, – arī dokumentu (elektroniskā formā), kas apliecina rēķina samaksu ar bankas pārskaitījumu."

4. Izteikt 8. panta pirmās daļas 1. un 2. punktu šādā redakcijā:

"1) ierodoties Valsts ieņēmumu dienesta klientu apkalpošanas centrā un uzrādot laimējušā čeka oriģinālu, bet, ja laimējis rēķins, – arī dokumentu (papīra formā), kas apliecina rēķina samaksu ar bankas pārskaitījumu;

2) izmantojot Valsts ieņēmumu dienesta elektroniskās deklarēšanas sistēmu un iesniedzot tajā laimējušo čeku skenētā veidā, bet, ja laimējis rēķins, – arī dokumentu (elektroniskā formā), kas apliecina rēķina samaksu ar bankas pārskaitījumu."

Likums stājas spēkā 2021. gada 1. aprīlī.

Finanšu ministrs

J. Reirs